2.5 ทรัพย์สินที่ใช้ในการประกอบธุรกิจ

( 1 ) ลักษณะสำคัญของทรัพย์สิน

1.  - ยอดรวมของมูลค่าทรัพย์สินหลักที่ใช้ในการประกอบธุรกิจ

  มูลค่าตามบัญชีของทรัพย์สินของบริษัทฯ และบริษัทย่อย ณ วันที่ 31 ธันวาคม 2551 มีดังนี้

+--------------------------------+-------------------+-----------------+
| ประเภททรัพย์สิน                   | มูลค่าตามบัญชี        | มูลค่าทรัพย์สินที่ได้   |
|                                | (ล้านบาท)          |                 |
|                                |                   | จดจำนอง         |
|                                |                   | (ล้านบาท) *      |
+================================+===================+=================+
| 1. ที่ดิน อาคาร และอุปกรณ์          |                   |                 |
+--------------------------------+-------------------+-----------------+
| - ที่ดิน                          | 1,478,12          | 1,457.27        |
+--------------------------------+-------------------+-----------------+
| - ส่วนปรับปรุงและพัฒนาที่ดิน          | 154.03            | 154.03          |
+--------------------------------+-------------------+-----------------+
| - อาคารและสิ่งปลูกสร้าง            | 964.90            | 964.90          |
| (รวมส่วนปรับปรุง)                 |                   |                 |
+--------------------------------+-------------------+-----------------+
| - บ่อกักและกรงเลี้ยงสัตว์            | 34.50             | -               |
+--------------------------------+-------------------+-----------------+
| - เครื่องจักร เครื่องใช้ และอุปกรณ์    | 22.94             | -               |
+--------------------------------+-------------------+-----------------+
| - เครื่องตกแต่ง และเครื่องใช้สำนักงาน | 15.32             | -               |
+--------------------------------+-------------------+-----------------+
| - ยานพาหนะ                     | 134.51            | -               |
+--------------------------------+-------------------+-----------------+
| - อุปกรณ์สวนสนุก                  | 0.76              | -               |
+--------------------------------+-------------------+-----------------+
| - โครงการระหว่างก่อสร้าง และอื่นๆ   | 3366946666.91     | -               |
+--------------------------------+-------------------+-----------------+
| รวม                            | 2,871.99          | 2,576.20        |
+--------------------------------+-------------------+-----------------+
| 2. สัตว์และต้นไม้                  | 231.09227227.19   | -               |
+--------------------------------+-------------------+-----------------+
| 3. ที่ดินที่ยังไม่ได้ใช้ในการดำเนินงาน   | 189.87-           | -               |
+--------------------------------+-------------------+-----------------+

* ในการตรวจสอบบัญชีประจำปี 2551 ผู้สอบบัญชีได้รายงานไว้ในหมายเหตุประกอบงบการเงิน ข้อ
15. ที่ดิน อาคารและอุปกรณ์ว่า “บริษัทฯ
และบริษัทย่อยได้จดจำนองที่ดินส่วนใหญ่พร้อมสิ่งปลูกสร้างที่มีอยู่ในปัจจุบันและที่จะมีขึ้นในอนาคตบนที่ดินผืนดังกล่าว
ซึ่ง ณ วันที่ 31 ธันวาคม 2551 และ 2550 มีมูลค่าสุทธิตามบัญชีประมาณ 2,576.20 ล้านบาท
และ 2,713.40 ล้านบาทตามลำดับ
เพื่อค้ำประกันวงเงินสินเชื่อที่ได้รับจากสถาบันการเงินสองแห่ง...”

2.  

3.  - ลักษณะกรรมสิทธิ์

ก. ที่ดินของบริษัท ซาฟารีเวิลด์ จำกัด (มหาชน) ตั้งอยู่ ณ เลขที่ 99 ถนนปัญญาอินทรา
แขวงสามวาตะวันตก เขตคลองสามวา กรุงเทพมหานคร มีจำนวนรวมทั้งสิ้น 463-1-60 ไร่
มีมูลค่าตามบัญชี ณ วันที่ 31 ธันวาคม 2551 เป็นจำนวน 1,231.46 ล้านบาท โดยบริษัทฯ
มีกรรมสิทธิ์ในที่ดินซึ่งเป็นโฉนดทุกแปลง ส่วนของอาคารและสิ่งปลูกสร้าง
ประกอบด้วยอาคารที่ใช้ในการประกอบธุรกิจของบริษัทฯ เช่น ที่ทำการสำนักงานใหญ่
อาคารจำหน่ายสินค้าที่ระลึก อาคารภัตตาคาร เวทีและอัฒจันทร์เพื่อใช้ในการแสดงต่างๆ
นอกจากนั้นยังมีสิ่งปลูกสร้างประเภทบ่อกักและกรงเลี้ยงสัตว์
ซึ่งใช้ประกอบในการดำเนินการสวนสัตว์เปิดอีกด้วย
สิ่งปลูกสร้างทั้งหมดตั้งอยู่ในบริเวณที่ดินของบริษัทฯ ณ เลขที่ดังกล่าว

ข. ที่ดินของบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ตั้งอยู่ ณ เลขที่ 99 หมู่ที่ 3
ตำบลกมลา อำเภอกะทู้ จังหวัดภูเก็ต มีจำนวนรวมทั้งสิ้น 121-3-38 ไร่ มีมูลค่าตามบัญชี ณ วันที่
31 ธันวาคม 2551 เป็นจำนวน 246.66 ล้านบาท โดยบริษัทดังกล่าวมีกรรมสิทธิ์ในที่ดินทุกแปลง
เมื่อวันที่ 31 มีนาคม 2551 บริษัทย่อยได้ทำสัญญาขายที่ดินที่ยังไม่ได้ใช้ในการดำเนินงาน
รวมสิ่งปลูกสร้างในที่ดินดังกล่าว ซึ่งเป็นอาคาร ที่พักของพนักงานเนื้อที่รวม 163-3-49
ไร่ให้กับบริษัทในประเทศแห่งหนึ่ง ในราคาไร่ละ 1.95 ล้านบาท เป็น จำนวนเงินรวม 319.60
ล้านบาท ซึ่งบริษัทย่อยได้รับชำระเงินทั้งหมดและโอนกรรมสิทธิ์ให้แก่ผู้ซื้อแล้วในวันดังกล่าว
แต่ในปัจจุบันบริษัทย่อยยังคงอาศัยใช้ประโยชน์ในส่วนของอาคารที่พักพนักงานและอุปกรณ์ดังกล่าวเป็นการชั่วคราวอยู่
ดังนั้นที่ดินของบริษัทย่อยจึงลดลงเหลือ 121-3-38 ไร่ดังกล่าว

อาคารและสิ่งปลูกสร้างที่สำคัญของบริษัท ภูเก็ตแฟนตาซี จำกัด (มหาชน)
ประกอบด้วยอาคารโรงละครขนาดใหญ่จุ 3,000 ที่นั่ง ก่อสร้างบนเนื้อที่ประมาณ 23,500
ตารางเมตร อาคารภัตตาคารทรงไทยจุ 4,000 ที่นั่ง ก่อสร้างบนเนื้อที่ประมาณ 8,500
ตารางเมตร อาคารร้านขายสินค้าที่ระลึกจำนวน 18 ร้าน ก่อสร้างบนเนื้อที่ประมาณ 3,100
ตารางเมตร อาคารสำนักงานรวมเนื้อที่ประมาณ 2,070 ตารางเมตร
และโรงเลี้ยงและฝึกสอนช้างเนื้อที่ประมาณ 2,000 ตารางเมตร เป็นสำคัญ สิ่งปลูกสร้างทั้งหมด
ตั้งอยู่ในบริเวณที่ดินของบริษัท ณ เลขที่ดังกล่าว

4.  - ภาระผูกพันของทรัพย์สิน

เมื่อวันที่ 4 กรกฎาคม 2539 บริษัท ซาฟารีเวิลด์ จำกัด (มหาชน)
ได้ทำสัญญากู้เงินกับธนาคารในประเทศแห่งหนึ่งในวงเงินจำนวน 1,300 ล้านบาท
โดยได้จดจำนองที่ดินของบริษัทฯ จำนวน 445-2-18 ไร่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้

เมื่อวันที่ 9 กรกฎาคม 2539 บริษัท ภูเก็ตแฟนตาซี จำกัด
ได้ทำสัญญากู้เงินกับบริษัทเงินทุนหลักทรัพย์ในประเทศแห่งหนึ่งเป็นจำนวนเงินรวม 700 ล้านบาท
โดยได้จดจำนองที่ดินของบริษัทเองจำนวน 121-3-01 ไร่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้ ดังกล่าว
และบริษัท ซาฟารีเวิลด์ จำกัด (มหาชน)
ได้ค้ำประกันด้วยการจดจำนองลำดับสองของที่ดินของบริษัทฯ ที่กล่าวถึงข้างต้น
เพื่อค้ำประกันการชำระคืนเงินกู้ที่บริษัท ภูเก็ตแฟนตาซี จำกัด
ได้ทำสัญญากู้ยืมเงินจากบริษัทเงินทุนหลักทรัพย์ดังกล่าวเป็นจำนวน 700 ล้านบาท อีกด้วย

เมื่อวันที่ 9 มีนาคม 2549 และวันที่ 11 กันยายน 2549 บริษัทย่อยได้ออกหุ้นกู้ครั้งที่ 1 และครั้งที่
2 ตามลำดับ ครั้งละ 7,500 หน่วย รวมทั้งสิ้น 150,000 หน่วย หน่วยละ 1,000 บาท
รวมเป็นจำนวนเงิน 150 ล้านบาท
จำหน่ายให้แก่กองทุนเปิดเพื่อพัฒนาและฟื้นฟูกิจการที่ได้รับผลกระทบจากเหตุการณ์ธรณีพิบัติสึนามิ
บริหารจัดการโดยบริษัทหลักทรัพย์จัดการกองทุน เอ็มเอฟซี จำกัด (มหาชน)
ซึ่งมีอัตราดอกเบี้ยคงที่ร้อยละ 1 ต่อปี ชำระปีละครั้ง ครบกำหนดไถ่ถอนในปี 2554
หุ้นกู้ดังกล่าวค้ำประกันโดยการจดจำนองที่ดินพร้อม สิ่งปลูกสร้างบางส่วนของบริษัทย่อยเป็นลำดับสอง
ซึ่งจำนองไว้กับบรรษัทบริหารสินทรัพย์ไทยไปจำนองไว้กับธนาคารพาณิชย์ในประเทศแห่งหนึ่งในฐานะผู้ถือหน่วยหุ้นกู้แทน
โดยมีบริษัทฯ และกรรมการของบริษัทย่อยบางท่านเป็นผู้ค้ำประกันร่วม

( 2 ) นโยบายการลงทุนในบริษัทย่อย

จากประสบการณ์ในการดำเนินธุรกิจอุตสาหกรรมการท่องเที่ยวมาตั้งแต่ปี 2528
และความมุ่งมั่นที่จะพัฒนาธุรกิจให้สมบูรณ์แบบตามมาตรฐานสากล บริษัทฯ
จึงได้ขยายธุรกิจการท่องเที่ยวและสันทนาการในแนวเดียวกันกับที่บริษัทฯ มีประสบการณ์
โดยการจัดตั้งบริษัท ภูเก็ตแฟนตาซี จำกัด
เพื่อดำเนินการแหล่งบันเทิงขนาดใหญ่ที่ได้มาตรฐานระดับสากลขึ้นที่จังหวัดภูเก็ต
และได้เปิดดำเนินการอย่างเป็นทางการตั้งแต่วันที่ 6 กุมภาพันธ์ 2542 เป็นต้นมา

ณ วันที่ 31 ธันวาคม 2551 บริษัท ซาฟารีเวิลด์ จำกัด (มหาชน) มีเงินลงทุนในบริษัท
ภูเก็ตแฟนตาซี จำกัด (มหาชน) เป็นจำนวน 189.95 ล้านบาท หรือเท่ากับประมาณร้อยละ 99.97
ของทุนจดทะเบียนที่มีจำนวน 190 ล้านบาท โดยไม่มีการลงทุนในบริษัทย่อยและ/หรือบริษัทร่วมอื่น

มูลค่าเงินลงทุนสุทธิในบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ณ วันที่ 31 ธันวาคม 2551 มีดังนี้

+----------------------+---------------------+-------+------+-------+
| ชื่อบริษัท               | ประเภทและลักษณะธุรกิจ  | ทุนชำ  | %    | มูลค่า  |
|                      |                     | ระแล้ว | ก    | เง    |
|                      |                     |       | ารถือ | ินลงทุน |
|                      |                     | (บาท) |      |       |
|                      |                     |       | หุ้น   | (บาท) |
|                      |                     |       | ของบ |       |
|                      |                     |       | ริษัทฯ |       |
+----------------------+---------------------+-------+------+-------+
| บริษัทย่อย              |                     |       |      |       |
+----------------------+---------------------+-------+------+-------+
| - บริษัท ภูเก็ตแฟนตาซี    | ดำเนิน               | 1     | 9    | 1     |
| จำกัด (มหาชน)         | การแหล่งบันเทิงขนาดใหญ่ | 90,00 | 9.97 | 89,95 |
|                      | ในกิจการนันทนาการ     | 0,000 |      | 0,000 |
| บริษัทร่วม - ไม่มี        | เพื่อสนับสนุนการท่องเที่ยว |       | -    |       |
|                      |                     | -     |      | -     |
+----------------------+---------------------+-------+------+-------+